ઑઇલી સ્કિનવાળાએ ઍન્ટિબૅક્ટેરિયલ સાબુ વાપરવો. ઑઇલી સ્કિન પર ડસ્ટ વધારે લાગે છે. ઑઇલી સ્કિનવાળા લોકો જ્યારે બહાર જાય છે તો સ્કિન પર ધૂળ અને માટી જમા થઈ જાય છે. એટલે એ લોકોએ ઍન્ટિબૅક્ટેરિયલ સાબુ વાપરવો જોઈએ. બીજું, ઑઇલી સ્કિનવાળાએ દિવસમાં બે વાર સાબુથી નહાવું જોઈએ જેથી શરીરનો પરસેવો ક્લિયર થઈ જાય. બહુ ક્રીમી સાબુ ઑઇલી સ્કિન માટે સારો નથી. મૉઇસ્ચરાઇઝર-ફ્રી સાબુ વાપરવો. આ સિવાય અમુક સાબુમાં મેન્થૉલ આવે છે જે ઑઇલી સ્કિનને ફ્રેશનેસ આપે છે.